Asiatisk husgekko

Asiatisk husgekko er en gekko fra Sørøst-Asia, som med ufrivillig menneskelig hjelp har spredd seg over hele verden til områder med tropisk eller subtropisk klima. Den skiller seg andre «husgekkoer» på at halen har en rad med pigger på hver side.

Den hører hjemme fra India og Sri Lanka til Sør-Kina, Indonesia og Filippinene. Som en følge av menneskelig aktivitet er den er innført på mange øyer i Stillehavet og Det indiske hav, og i deler av Australia, Afrika og Amerika. Artens suksess skyldes blant annet at den utnytter at insekter tiltrekkes av kunstig lys.

På Maskarenene har denne introduserte arten gjort stor skade på de innfødte gekkoene. En daggekko, Phelsuma ornata, er blitt sjeldnere.  Slekten Nactus er utryddet på hovedøyene, og lever nå bare på noen små holmer utenfor kysten av Mauritius.

 Eksterne lenker 

 University of Bristol: Nik Cole – The impact of invasive species on reptile communities
 Earlham College – Introduced Species in Hawaii
 Lizards of Southeast Asia: Spiny-tailed Housegecko 

Kategori:Gekkoer
Kategori:Krypdyr formelt beskrevet i 1836
Kategori:Dyr formelt beskrevet av Hermann Schlegel